stanford-oval/wikipedia huggingface dataset:
יחסי הממלכה המאוחדת – תאילנד
היסטוריה > המאה ה-20

האמנה האנגלו-סַיָאמית של 1909 יצרה את הגבול המודרני בין סַיָאם לבין מאלאיה הבריטית בכך שהעבירה את המחוזות פאטאני, יאלה, נאראתיווט וסאטון, שקודם לכן היו חלק מהסולטאנויות המאלאיות העצמאיות למחצה פאטאני וקדה, לידי תאילנד.
בשנת 1939 שונה שמה של סיאם לתאילנד. בשנת 1940 חתמו בריטניה ותאילנד על חוזה אי-תוקפנות משותף, אולם תאילנד הצטרפה למדינות הציר בשנת 1941 והכריזה מלחמה על בריטניה. במהלך מלחמת העולם השנייה, תאילנד כבשה שטחים בריטיים בבורמה. לאחר תום מלחמת העולם השנייה חתמו בריטניה ותאילנד על חוזה השלום הבריטי-תאילנדי, תאילנד החזירה את פרליס, קדה, קלנטן, טרנגנו ומדינת שאן לממלכה המאוחדת, ומסרה אורז למלאיה ללא עלות. האמנה אף אסרה על תאילנד לבנות תעלות בחצי האי המלאי. במקור, בריטניה רצתה שתאילנד תתפרק מנשקה באמנה, אך ביטלה את דרישתה בגלל התנגדות ארצות הברית.
היסטוריה > המאה ה-21

בשנת 2012 ביקר ראש ממשלת תאילנד, אינוק סינווה, בבריטניה, ונפגש עם ראש ממשלת בריטניה, דייוויד קמרון, ועם המלכה אליזבת השנייה. קמרון אמר כי בריטניה ותאילנד הן משקיעות חשובות זו בזו, וכי לתאילנד ובריטניה יש חילופי דעות בסוגיות שונות. שני הצדדים החליפו גם דעות בסוגיית מיאנמר ובנושאים אזוריים אחרים. ב-15 בספטמבר 2014 נהרגו שני תיירים בריטים בפרשת רצח בקו טאו, תאילנד. ראש הממשלה התאילנדי פריות צ'אן-אוצ'ה שלח לראש ממשלת בריטניה דייוויד קמרון הודעת תנחומים, שבה הביע צער על המקרה, והבטיח לעצור את העבריינים.
יי (קבוצה אתנית)

| --- | --- |

נשות יי בלבוש אופייני בקונמינג, יונאן
 אוכלוסייה
 9 מיליון (2010)
 ריכוזי אוכלוסייה עיקריים
 הרפובליקה העממית של סין סין (יונאן, סצ'ואן, גוויג'ואו, גואנגשי): 9 מיליון  וייטנאם וייטנאם  4,541 (2009)  לאוס לאוס תאילנד ותאילנד 2,203 (2015)
 שפות
 שפת יי (הרוב); מנדרינית דרום-מערבית מיעוט
 דת
 הרוב בימואיזם (גרסה מקומית של היי לשמאניזם); המיעוט דאואיזם בודהיזם טיבטי
 קבוצות אתניות קשורות
 באמר, נאסי, צ'יאנג, טיבטים, וטוג'יה
בני היי מדָאלְיָאנְגְשָׁאן
אישה בת עם היי בבגד מסורתי
אישה בת עם היי עם תינוק בבגד מסורתי
גבר בן עם היי בבגד מסורתי
אישה בת עם היי בבגד מסורתי
יִי (במנדרינית תקנית: 彝族; בפין-יין: Yízú) או נְווֹסְווֹ (בשפת יי: ꆈꌠ; ב-IPA: nɔ̄sū; בכתב סיני: 诺苏; בפין-יין: Nuòsū) או לוֹ לוֹ (בווייטנאמית: Lô Lô; בתאית: โล-โล) היא קבוצה אתנית שבניה מתגוררים בדרום-מזרח אסיה, בסין, בווייטנאם ובתאילנד. בני הקבוצה מונים כתשעה מיליון, והם הקבוצה האתנית השביעית בגודלה מבין 55 הקבוצות האתניות המוכרות על ידי ממשלת סין. הם חיים בעיקר באזורים הכפריים של יונאן, סצ'ואן, גוויג'ואו וגואנגשי בדרך כלל באזורים ההרריים. הנציבות האוטונומית יי ליאנגשאן (凉山彝族自治州) היא נציבות אוטונומית בדרום סצ'ואן הכוללת את הריכוז הגדול ביותר של בני היי בסין, כשני מיליון תושבים. ריכוזים של בני היי חיים גם במחוזות הצפוניים של וייטנאם.
בני היי מדברים ניבים שונים של שפות לולויות (אנ'), הקרובות לשפה הבורמזית. הגרסה היוקרתית היא שפת נווסוו (אנ') הכתובה בכתב יי (אנ').
מיקום

מתוך יותר מ-9 מיליון בני היי, מעל ל-4.5 מיליון חיים במחוז יונאן, 2.5 מיליון חיים בדרום מחוז סצ'ואן, ומיליון חיים בפינה הצפונית-מערבית של מחוז גוויג'ואו. כמעט כל בני היי מתגוררים באזורים ההרריים ולעיתים קרובות ומתפרנסים למחייתם על מדרונות הרים תלולים הרחק מערי סין.
הבדלי הגובה באזורים בהם חיים בני היי משפיעים ישירות על האקלים והמשקעים באזורים אלה. ההבדלים הבולטים הללו הם הבסיס לאמירה הנושנה כי באזור היי "מזג האוויר שונה כמה קילומטרים משם". אוכלוסיות יי באזורים שונים שונות מאוד זו מזו, ומתפרנסות בדרכים שונות לחלוטין.
קבוצות משנה

אף על פי שקבוצות שונות של היי מתייחסות לעצמן באופנים שונים (כולל נִיסוּ, סָאנִי, אָאשִׂי, לוֹלוֹ, אָה, אצ'ה), ולפעמים הן מדברות שפות לא מובנות הדדית, הם קובצו לקבוצה אתנית אחת על ידי הסינים, וניתן לסווג את הכינויים המקומיים השונים לשלוש קבוצות:
ני (ꆀ). הכינויים נְווֹסוּ, נָאסוּ, נֶסוּ ושמות דומים נחשבים כנגזרים מהשם שבו הם מכנים את עצמם "ꆀ" (ניפּ) בתוספת הסיומת "סוּ" המציינת "אנשים". השם סָאנִי גם הוא וריאציה על קבוצה זו. יותר מכך, מקובל להניח שהשמות הסיניים 夷 ו-彝 (שניהם בפין-יין Yí) נגזרו מ"ני".
לולו. הכינויים לולו, לולופו וכו' קשורים לסגידה של אנשי היי לטיגריס, כיוון ש"לו" בניב שלהם פירושו טיגריס.
אחרים. קבוצה זו כוללת כינויים אחרים של קבוצות שונות של היי. חלקן עשויות להיות קבוצות אתניות אחרות, אך מוכרים כיי על ידי הסינים. ה"פוּ" עשויה להיות רלוונטית לקבוצה אתנית עתיקה (濮). באגדות של היי הצפוניים, כבשו אנשי היי את אנשי הפו ואת שטחם בחלק הצפון-מזרחי של הנציבות האוטונומית יי ליאנגשאן.
הקבוצות המפורטות להלן ממוינות לפי הסיווג הלשוני הרחב שלהן והאזור הגאוגרפי הכללי בו הן גרות. בתוך כל חלק, מופיעות תחילה הקבוצות הגדולות יותר.
| סיווג | הערכת גודל האוכלוסייה | קבוצות |
| --- | --- | --- |
| דרומיות | 1,082,120 | נִיסוּ, נָאסוּ דרומיים, מוּגִ'י, אָה צֶ'ה, גָאיְסוּ דרומיים, פּוּלָה, בָּוֹקָה, לֶסוּ, צֶ'סוּ, לָאווּ, אָאלוּ, אָאדְזונְג, שְׂיוֹבָּה |
| דרום-מזרחיות | 729,760 | פּוֹלְווֹ, סָאנִי, אָאשִׂי, אָאגֶ'ה, לוֹלוֹ דרום-מזרחיים, גְ'יָאסוֹאוּ, פּוּוָה, אָאלְווֹ, אָאווּ, דִיגָאו, מֶנְג, שִׂיצִ'י, אָאטִי, דָאיְגָ'אן, אָאסָאחֵיי, לָאבָּה,  דְזְווֹקֶה, אָאנִי, מִינְגְלָאנְג, לונְג |
| מרכזיות | 565,080 | לוֹלוֹפּוֹ, דָאיָאו לִיפּוֹ, צֶה נְיֵה-סוּ, אֶנִיפּוּ, לוֹפִּי, פּוֹפֵּי |
| מזרחיות | 1,456,270 | נָאסוּ מזרחיים, פָּאנְשְׂייֵן נָאסוּ, ווּסָה נָאסוּ, שְׁווֵיְשִׂי נָאסוּ, ווּדִינְג לִיפּוֹ, מָאנְגְבּוּ נוֹסוֹ, גֶפּוֹ מזרחיים, נָאיְסוּ, ווּמֶנְג, נָאלְווֹ, סָאמֵיי,  סָאנְיֵה, לְווֹווּ, גְווֹפּוּ, גֶסֶה, שְׂיָאוחֵיי נֵייסוּ, דָאחֵיי נֵייסוּ, דֶפּוֹ, לָאקָה, לָאגוֹאוּ, אָאלִינְג, טוּשׁוּ, גוֹאוּדְזוֹאוּ, ווֹפּוּ, סָאמָאדוּ מזרחיים |
| מערביות | 1,162,040 | מִישָׁבָּה לָאלְווֹ, לוֹלוֹ מערביים, שְׂיָאנְגְטָאנְג, שִׂינְפִּינְג לָאלוּ, יָאנְגְלְיוֹ לָאלוּ, טוּסוּ, גָאיְגִ'י, גְ'ייֵנְטוֹאוּ לָאלְווֹ, שִׂיגִ'ימָה, לִימִי, מִילִי,  לָאווּ, צְ'יָאנְגְיִי, סָאמָאדוּ מערביים, גֶפּוֹ מערביים, שׂוּ'גָ'אנְג לָאלוּ, אֶקָה, גָאיְסוּ מערביים, סְווָאן, פֶּנְגְדְזְה |
| צפוניות | 2,534,120 | שֶׁנְגְבָּה נוֹסוּ, יִינְווֹ נוֹסוּ, שְׂיָאולְיָאנְגְשָׁאן נוֹסוּ, בּוּטְווֹ נוֹסוּ, סְווֹדִי, טְייֵנְבָּה נוֹסוּ, בָּאי יִי, נָאזְ'ווֹ, נָאז'וּ, טָאלוּ, מִישִׂיסוּ, לִיווּ,  אָאווּ צפוניים, טָאגוּ, לְיוֹדֶה, נָאדְזָה, טָה'אָר |
| בלתי מסווגות | 55,490 | מִיצְ'ה (מִיצְ'יֵה), גִ'ינְגְחונְג נָאסוּ, אָאפּוּ, מוּדְזְה, טָאנְגְלָאנְג, מִיצָ'ה, אָאיִידְזְה, גְוָאיְגוּן |
היסטוריה

חוקרים אחדים מאמינים כי היי הם צאצאים מהעם הקדום הצ'יאנג שחי במערב סין של ימינו, שאחת ההשערות היא שהם גם אבותיהם של הטיבטים הנאסי והצ'יאנג. במאה השנייה לפנה"ס הם נדדו מדרום-מזרח טיבט דרך סצ'ואן ולמחוז יונאן, שם ניתן למצוא כיום את האוכלוסיות הגדולות שלהם. חלקם המשיך עד תאילנד.
החברה של רבים מבני היי בליאנגשאן ובצפון-מערב יונאן הייתה מפוצלת בין מעמדות שכללו צורה מורכבת של עבדות. התושבים חולקו ל"נְווֹחְווֹ" או "יי שחורים" (כלומר אצילים), ל"צ'וּ'נְווֹ" או "יי לבנים" (פשוטי העם) ולעבדים. יי לבנים היו חופשיים והיו יכולים להחזיק רכוש ועבדים, אך היו קשורים לאדון כלשהו. בני קבוצות אתניות אחרות הוחזקו כעבדים.
שפה

הממשלה הסינית מכירה בשש שפות יי שאינן מובנות הדדית מענפים שונים של שפות לוליות:
שפת יי צפוניים (Nuosu 诺苏)
שפת יי מערביים (Lalo 腊罗)
שפת יי מרכזיים (Lolopo 倮倮泼)
שפת יי דרומיים (Nisu 尼苏)
שפת יי דרום-מזרחים (Sani 撒尼)
שפת יי מזרחיים (Nasu 纳苏)
שפת היי הצפוניים היא הנרחבת ביותר עם כשני מיליון דוברים, והיא הבסיס לשפת הספרות. קיימות גם שפות יי בווייטנאם העושות שימוש בכתב יי כדוגמת מנצי.
רבים מבני היי ביונאן, גוויג'ואו וגואנגשי יודעים מנדרינית תקנית, ושיחה המערבת שימוש בשתי השפות היא דבר נפוץ.
כתב

כתב יי היה במקור לוגוגרפי כמו כתב סיני, ומתוארך לפחות למאה ה-13. היו אולי 10,000 תווים, שרבים מהם היו אזוריים, מכיוון שהכתב מעולם לא עבר סטנדרטיזציה בכל העמים של היי. כמה יצירות של היסטוריה, ספרות ורפואה, כמו גם אילן היוחסין של המשפחות השולטות, שנכתבו בכתב העתיק של יי, עדיין נמצאות בשימוש, וישנן באזור לוחות אבן עתיקים ואסטלות של היי.
תחת הממשל הקומוניסטי עבר הכתב סטנדרטיזציה ככתב הברות. בכתב זה נעשה שימוש נרחב בספרים, עיתונים ושלטי רחוב.
תרבות

בני היי מנגנים במספר כלי מוזיקה מסורתיים, כולל כלי קשת וכלי פריטה גדולים, גם כלי נשיפה הקרויים "בָּווּ" (巴乌) ו"מָאבּוּ". בני היי מנגנים גם ב"חוּלוּ שֶׁנְג", אם כי שלא כמו בני מיעוטים אחרים ביונאן, היי לא מנגנים בחולו שנג לשירי חיזור או אהבה. קוֹאוּשְׂייֵן, כלי קטן הדומה לנבל פה, הוא כלי נגינה נפוץ בין היי מליאנגשאן. שירי קוֹאוּשְׂייֵן יכולים לשמש בשירי אהבה. הריקוד של בני היי הוא כנראה הצורה המוכרת ביותר של ביצועים מוזיקליים, כיוון שמרבים לבצע אותו בחגים ובחגיגות.
שמות הבנים של בני היי הם פטרונימיים, ומבוססים על ההברה האחרונה או שתי ההברות האחרונות בשם האב.
הצלמת קולט פו (Colette Fu) שוהה מ-1996 בקהילות היי במחוז יונאן ומצלמת אותם. סדרת ספרי הפופ-אפ שלה "אנו בני הדרקון הטיגריס" (We are Tiger Dragon People), כוללת צילומים של קבוצות יי רבות.
דת

בני היי מאמינים בצורה של אנימיזם, בהובלת שמאן המכונה בימו (Bimo). הם עדיין שומרים על כמה טקסטים דתיים קדומים שנכתבו בכתב הפיקטוגרפי הייחודי שלהם. הדת שלהם מכילה גם אלמנטים רבים של דאואיזם ובודהיזם.
דת > בימואיזם

בימואיזם היא הדת האתנית של היי. השמאן של אמונה זו קרוי בימו, שפירושו "אמן הכתבים". הבימו ממלא תפקיד בלידות, בקבורות, בחתונות ובחגים. לעיתים קרובות רואים אותם ברחובות כשהם מתייעצים בכתבים עתיקים. הפולחן של בני היי מעלה לדרגה אלוהה את האבות הקדמונים בדומה למאמינים של דת הסינית העממית, מעבר לאלי הטבע המקומי: אש, הרים, עצים, סלעים, מים, אדמה, שמיים, רוח ויערות.
פולחנים ממלאים תפקיד מרכזי בחיי היומיום ומטרתם ריפוי, גירוש שדים, בקשת גשם, קללת אויבים, ברכה, ניבוי עתידות וניתוח יחסיו של אדם עם האלים. הם מאמינים שדרקונים מגנים על כפרים מפני רוחות רעות ושדים הגורמים למחלות. עם זאת, הדרקון של היי אינו דומה לדרקון בתרבות המערבית ולא זהה לזה שבתרבות ההאן. לאחר שמישהו נפטר הם מקריבים חזיר או כבשה בפתח הדלת כדי לשמור על יחסים עם נשמת המת. היי מאמינים שרוחות רעות גורמות למחלות, יבולים גרועים ותקלות אחרות וכי הם מאכלסים את כל הדברים החומריים. היי מאמינים שלכל אדם יש כמה נשמות. במוות, נשמה אחת נשארת לשמור על הקבר ואילו האחרת מתגלגלת בסופו של דבר לצורה חיה כלשהי.
צורת הנוֹסוּ של הבימואיזם (הדת של תת-הקבוצה של הנוֹסוּ או הנווסוו של היי) מבדילה בין שני סוגים של שמאנים: ה"הבימוֹ" וה"סוּני" (suni), בהתאמה, שמאנים שתפקידם עובר בירושה, ושמאנים שעוברים הדרכה. אפשר להפוך לבימו על סמך אב שמאני לאחר זמן של חניכה או הכרה רשמית של בימו זקן כמורה, סוני לעומת זאת חייב להיבחר. הבימו זוכים להערצה גדולה, עד כדי כך שדת הנוסו מכונה גם "דת בימו". בימו יכול לקרוא כתבים של היי, בעוד שהסוני אינם יכולים. שניהם יכולים לבצע טקסים, אך רק בימו יכול לבצע טקסים הקשורים למוות. ברוב המקרים, סוני מבצעים רק סוג של גירוש שדים לריפוי מחלות. באופן כללי, סוני יכול להיות רק ממשפחות צנועות ואילו בימו יכול להיות ממשפחות אריסטוקרטיות וצנועות כאחד.
בעשורים האחרונים עברה האמונה הבימואיסטית תחייה, כאשר נבנו מקדשים גדולים בראשית העשור השני של המאה ה-21.
דת > דתות אחרות

חלק מהיי ביונאן אימצו את הבודהיזם כתוצאה ממפגשים עם קבוצות אתניות בודהיסטיות אחרות שנמצאות בעיקר ביונאן, כמו הדאי והטיבטים. האל החשוב ביותר של הבודהיזם של יי הוא מהאקאלה (אנ'), אלוהות זועמת שנמצאה בווג'ריאנה ובבודהיזם טיבטי. במאה ה-20, המירו כמה מבני היי בסין את דתם לנצרות, לאחר הגעתו לאזור של המיסיונר האוסטרלי גלדסטון פורטאוס (אנ') בשנת 1904, ומאוחר יותר, רופאים מיסיונרים כמו אלפרד ג'יימס ברומהול (אנ'), ג'נט ברומהול, רות דיקס וג'ואן ויילס מהמיסיון ללב סין (אנ'). ארגון המיסיון קיים עדיין בשם OMF International (אנ'). המספר המדויק של נוצרים מבני היי אינו ידוע. בשנת 1991 דווח כי היו במחוז יונאן לפחות 1,500,000 נוצרים מבני היי, במיוחד בנפת לוּצְ'וֵאן בה יש יותר מ 20 כנסיות.
גלריה

אישה מבני היי מנפת בּוּטְווֹ בסצ'ואן
נשים מבנות היי מנפת שְׁפִּינְג ביונאן
גבר בן עם היי בבגד מסורתי
אישה מבני היי מנפת נִינְגְלָאנְג ביונאן
מסמך דתי בכתב היי
מסמך של אילן יוחסין בכתב היי
צמיד של בני היי ממרכז יונאן
מכשירי קוסמטיקה של אישה מבני היי ממרכז יונאן
כלי נגינה של בני היי – מפוחית מחזרן
כלי נגינה של בני היי – שלושה מיתרים
כלי נגינה של בני היי – פמבה
פסטיבל האש בנפה האוטונומית אֶשָׁאן יי
לקריאה נוספת

Benoît Vermander. L'enclos à moutons: un village nuosu du sud-ouest de la Chine. Paris: Les Indes savantes (2007).
Cheng Xiamin. A Survey of the Demographic Problems of the Yi Nationality in the Greater and Lesser Liang Mountains. Social Sciences in China. 3: Autumn 1984, 207–231.
Clements, Ronald. Point Me to the Skies: the amazing story of Joan Wales. (Monarch Publications, 2007), ISBN 978-0-8254-6157-6.
Dessaint, Alain Y. Minorities of Southwest China: An Introduction to the Yi (Lolo) and Related Peoples. (New Haven: HRAF Press, 1980).
Du Ruofu and Vip, Vincent F. Ethnic Groups in China. (Beijing: Science Press, 1993).
Goullart, Peter. Princes of the Black Bone. (John Murray, London, 1959).
Grimes, Barbara F. Ethnologue. (Dallas: Wycliffe Bible Translators, 1988).
Cultural Encounters on China's Ethnic Frontiers. The History of the History of the Yi. Edited by Stevan Harrell. (Seattle: University of Washington Press, 1995).
Ollone, Henri d', vicomte (1912) In Forbidden China: the d'Ollone mission, 1906–1909, China--Tibet--Mongolia; translated from the French of the second edition by Bernard Miall. Chapters II-V & VII. London: T. Fisher Unwin
Perspectives on the Yi of Southwest China. Edited by Stevan Harrell. (Berkeley / Los Angeles / London: University of California Press, 2001), ISBN 0-520-21988-0.
Pollard, S. (1921) In Unknown China: Record of the Observations, Adventures and Experiences of a Pioneer Missionary During a Prolonged Sojourn Amongst the Wild and Unknown Nosu Tribe of Western China London, Seeley Service and Co. Limited
China's Minority Nationalities. Edited by Ma Yin. (Beijing: Foreign Language Press, 1994).
Zhang Weiwen and Zeng Qingnan. In Search of China's Minorities. (Beijing: New World Press).
Ritual for Expelling Ghosts: A religious Classic of the Yi nationality in Liangshan Prefecture, Sichuan (The Taipei Ricci Institute, Nov. 1998), ISBN 957-9185-60-3.
הערות שוליים

↑  "Ethnic Groups - china.org.cn". china.org.cn.
↑  Andrew West ,The Yi People and Language
↑  Alan R. Thrasher, Hulu sheng
↑  Fu, Colette (2013). Yi costume festival (באנגלית). Colette Fu.
↑  Fu, Colette; Wasserman, Krystyna (2016). Wanderer/Wonderer: Pop-Ups by Colette Fu : October 14, 2016-February 26, 2017 (באנגלית). National Museum of Women in the Arts.
↑  从中华彝族祭祖寻根南诏土主文化
| --- | --- |
בקרת זהויות :  NLI: 987007536250405171  BnF: cb122004315 (data)  LCCN: sh85078171  NKC: ph336006  SUDOC: 030626250
יחסי ניו זילנד – תאילנד

| יחסי ניו זילנד – תאילנד |
| --- | --- |
ניו זילנד: תאילנד


ניו זילנד: תאילנד
שטח (בקילומטר רבוע)
268,838: 513,120
אוכלוסייה
5,223,485: 71,655,872
תמ"ג (במיליוני דולרים)
253,466: 514,945
תמ"ג לנפש (בדולרים)
48,524: 7,186
משטר
מונרכיה: מונרכיה חוקתית

שגרירות תאילנד בניו זילנד
יחסי ניו זילנד–תאילנד הם היחסים הדו-צדדיים בין ניו זילנד לתאילנד. שתי המדינות חברות בשיתוף הפעולה הכלכלי באסיה ופסיפיק.
היסטוריה

שתי המדינות כוננו יחסים דיפלומטיים בשנת 1956.
שתי המדינות חגגו את 60 שנות היחסים הדיפלומטיים שלהן בשנת 2016. ישנם כ-10,000 תאילנדים החיים בניו זילנד. משטרת תאילנד המלכותית עבדה בצמוד למשטרת ניו זילנד במשך יותר מ-30 שנה.
ניו זילנד שדרגה את היחסים עם ממשלת תאילנד בשנת 2016.
נציגויות דיפלומטיות

ניו זילנד מחזיקה בתאילנד שגרירות בבנגקוק.
תאילנד מחזיקה בניו זילנד שגרירות בוולינגטון וקונסוליה כללית באוקלנד.
יחסי ניו זילנד – רומניה

| יחסי ניו זילנד – רומניה |
| --- | --- |
ניו זילנד: רומניה


ניו זילנד: רומניה
שטח (בקילומטר רבוע)
268,838: 238,391
אוכלוסייה
5,223,485: 18,988,203
תמ"ג (במיליוני דולרים)
253,466: 351,003
תמ"ג לנפש (בדולרים)
48,524: 18,485
משטר
מונרכיה חוקתית: רפובליקה

יחסי ניו זילנד–רומניה הם היחסים הדיפלומטיים בין ניו זילנד לרומניה. שתי המדינות חברות באו"ם.
היסטוריה

שתי המדינות כוננו יחסים דיפלומטיים בשנת 1974, אולם היחסים התפתחו במידה ניכרת מאז הצטרפותה של רומניה לאיחוד האירופי בשנת 2007. ניו זילנד העניקה מעמד ללא ויזה למבקרים ברומניה עבור ביקורים של עד שלושה חודשים בשנת 2007, ובעקבות כך חלה עלייה בזרימת המבקרים מרומניה לניו זילנד.
מספר גדול של משפחות ניו זילנדיות אימצו יתומים רומניים במהלך שנות התשעים. בשנת 1946 התגוררו בניו זילנד פחות מ-50 רומנים. עד שנת 2014 התגוררו בה למעלה מ-2,300 תושבים ילידי רומניה (בעיקר באוקלנד).
יחסי סחר

בשנת 2014 הסתכם הסחר בין המדינות ב-24.5 מיליון דולר, כאשר היצוא לרומניה הסתכם ב-10.6 מיליון דולר וכלל בעיקר מוצרי עור ועור גולמי; אלומיניום; מכונות חשמל, ואילו היבוא מרומניה הסתכם ב-13.9 מיליון דולר וכלל בעיקר מכונות ומכשירים מכניים; מכשירים רפואיים או כירורגיים.
נציגויות דיפלומטיות

ניו זילנד מיוצגת ברומניה באמצעות שגרירותה בבריסל, בלגיה.
רומניה מיוצגת בניו זילנד באמצעות שגרירותה בקנברה, אוסטרליה.
ימבול (מחוז)

| --- | --- |
הכפר אובצ'י קְלָאדֶנֶץ אשר במחוז ימבול
הכפר אובצ'י קְלָאדֶנֶץ אשר במחוז ימבול
 מדינה:  בולגריה בולגריה
 מושל:  טניה דימיטרובה
 ערים במחוז:  5
 בירת המחוז:  ימבול
 שפה רשמית:  בולגרית
 תאריך ייסוד:  8 בינואר 1999 
 שטח:  3,355.5 קמ"ר
 גובה:  132 מטרים
 אוכלוסייה:  ‏
  ‑ במחוז:  107,379 (31 בדצמבר 2022)
  ‑ צפיפות:  31.23 נפש לקמ"ר (2011)
 קואורדינטות:  42°25′N 26°31′E﻿ / ﻿42.417°N 26.517°E﻿ / 42.417; 26.517
 אזור זמן:  UTC +2
 http://yambol.government.bg/stk
  מפת מיקום  מפה מפורטת     לחצו כדי להקטין חזרה    לחצו להגדלה      (למפת מחוז ימבול מוגדלת) ימבול אלחובו סטראלדז'ה בוליארובו בורגס טורקיה חאסקובו ס"ז סליבןמחוז ימבול(למפת מחוז ימבול רגילה) ימבול אלחובו סטראלדז'ה בוליארובו בורגס טורקיה חאסקובו ס"ז סליבןמחוז ימבול tabBackground:;tabBorder:#aaa;defaultTab:0;
 
מחוז (אובלסט) ימבול (בבולגרית: област Ямбол) הוא אחד מ-28 מחוזות בולגריה, השוכן בדרום מזרח בולגריה, שטחו מהווה 3.1% משטח המדינה ועיר בירתו היא ימבול. המחוז גובל בדרומו בטורקיה.
היסטוריה

ראשית התיישבות אנושית פזורה במחוז מתוארכת לתקופת האבן החדשה. התיישבות מאורגנת החלה במהלך המאה ה-5 לפנה"ס, עידן הממלכה התראקית. בהמשך נכבש האזור על ידי פיליפוס השני מלך מוקדון ובראשית המאה ה-1 לפנה"ס על ידי צבא הרפובליקה הרומית. עם הפיצול באימפריה הרומית עבר המחוז לחזקת האימפריה הביזנטית ובשלהי המאה ה-6 הוחרבו יישוביו בפשיטות של אווארים. במהלך המאה ה-7 עבר לשליטת האימפריה הבולגרית הראשונה ובהמשך נשלט גם על ידי האימפריה הבולגרית השנייה. ב-1363 נכבש האזור על ידי האימפריה העות'מאנית ובמשך 500 שנות שלטונה קיבל את צביונה ובכלל זה מבני ציבור שנבנו באדריכלות עות'מאנית כגון מסגדים ושווקים מקורים. במהלך המלחמה העות'מאנית-רוסית (1877–1878) שוחרר המחוז על ידי צבא האימפריה הרוסית, אך מתוקף סיכומי קונגרס ברלין נותר בשטח המחוז העות'מאני האוטונומי רומליה המזרחית. ב-6 בספטמבר 1885 הכריז באופן חד צדדי אלכסנדר בטנברג, נסיך בולגריה, על איחודו של האזור עם נסיכות בולגריה.
כלכלה

עיקר התוצר המקומי הגולמי במחוז מגיע מחקלאות ומתעשייה הכוללת מפעלי מזון, טקסטיל ומכונות חקלאיות. בראשית המאה ה-21 הוחל בשיתוף עם חברות מיפן, אוסטריה וספרד בבניית מפעל לאביזרי רכב, תחנת כוח סולארית ומפעל למיחזור פלסטיק. באזור מתבצעת גם כריית ליגניט.
דמוגרפיה

אוכלוסיית המחוז נמצאת במגמת קיטון (תמותה לעומת ילודה) ובין 2004 – 2009 קטנה אוכלוסיית המחוז בשיעור שנתי ממוצע של 6.5%. 89.86% מתושבי המחוז הם ממוצא בולגרי, 6.23% הם צוענים ו-2.68% ממוצא טורקי.
אקלים

במחוז שורר אקלים ממוזג עם השפעה ממתנת מכיוון הים השחור. הטמפרטורה השנתית הממוצעת היא 10oc וערכי הקיצון נעים מ-1oc בינואר ועד 23oc ביולי. כמות המשקעים השנתית הממוצעת נעה בין 540 ל-700 מילימטרים.
הערות שוליים

↑  ההיסטוריה של מחוז ימבול, באתר מחוז ימבול (בבולגרית).
↑  כלכלת מחוז ימבול, באתר מחוז ימבול (בבולגרית).
↑  האקלים במחוז ימבול, באתר מחוז ימבול (בבולגרית).
| --- | --- |
בקרת זהויות :  NLI: 987007548172305171  MusicBrainz: bd226ab4-fa2e-45bc-bf12-0b8b2f8f53be  NKC: ge923282
יחסי פקיסטן–קזחסטן

| יחסי פקיסטן–קזחסטן |
| --- | --- |
פקיסטן: קזחסטן


פקיסטן: קזחסטן
שטח (בקילומטר רבוע)
796,095: 2,724,900
אוכלוסייה
252,259,078: 20,655,596
תמ"ג (במיליוני דולרים)
338,368: 261,421
תמ"ג לנפש (בדולרים)
1,341: 12,656
משטר
רפובליקה אסלאמית פדרלית ודמוקרטיה פרלמנטרית: רפובליקה

יחסי פקיסטן–קזחסטן הם היחסים הדיפלומטיים שבין הרפובליקה האסלאמית של פקיסטן לבין רפובליקת קזחסטן.
פקיסטן הכירה בקזחסטן ב-20 בדצמבר 1991. היחסים הדיפלומטיים הרשמיים בין המדינות כוננו ב-24 בפברואר 1992, במהלך ביקורו של נשיא קזחסטן בפקיסטן. בשנת 2015 הנשיא נורסולטן נזרבייב ציין כי "לעולם לא אשכח כי פקיסטן הייתה אחת מהמדינות הראשונות שתמכו בעצמאותנו".
יחסים כלכליים

בשנת 2016, ייצאה קזחסטן לפקיסטן סחורה בשווי 4.55 מיליון דולר אמריקאי. נתחים גדולים מהסחורה הם שסתומים, טרקטורים, גרוטאות ברזל, דבש וחומצות מלח. לעומתה, פקיסטן ייצאה לקזחסטן סחורה בשווי 27.7 מיליון דולר אמריקאי. נתחים גדולים מהסחורה הם פרי הדר, תרופות, אורז, נעלי עור, תבלינים ותפוחי אדמה.
יחסי ניו זילנד – שווייץ

| יחסי ניו זילנד – שווייץ |
| --- | --- |
ניו זילנד: שווייץ


ניו זילנד: שווייץ
שטח (בקילומטר רבוע)
268,838: 41,277
אוכלוסייה
5,223,485: 8,933,409
תמ"ג (במיליוני דולרים)
253,466: 884,940
תמ"ג לנפש (בדולרים)
48,524: 99,060
משטר
מונרכיה חוקתית: רפובליקה קונפדרטיבית

יחסי ניו זילנד–שווייץ הם היחסים הדיפלומטיים הרשמיים שבין ניו זילנד לבין הקונפדרציה השווייצרית.
היסטוריה

באמצע המאה התשע עשרה היגרו השווייצרים הראשונים לניו זילנד. רובם חתרו למצוא זהב באיים והיגרו בשנות ה-60 של המאה ה-19.
שווייץ פתחה את הנציגות הראשונה שלה בניו זילנד - קונסוליה, ב-1912 באוקלנד. ב-1937 הועברה הקונסוליה לוולינגטון וב-1959 היא השתדרגה לרמת קונסוליה כללית. היחסים הדיפלומטיים הרשמיים שבין הקונפדרציה השווייצרית לניו זילנד כוננו ב-1962 ושווייץ שדרגה את הקונסוליה הכללית לדרג השגרירות. מלבד השגרירות, החזירה שווייץ את הקונסול שלה לאוקלנד. ניו זילנד לעומת זאת האמינה את שגרירותה שבבון, בירת גרמניה המערבית, על שווייץ. לאחר איחוד גרמניה עברה השגרירות לברלין והיא אמונה על שווייץ.
שווייצרים בניו זילנד

בסוף שנת 2016 התגוררו בניו זילנד 6,925 שווייצרים, מה שהופך את הקהילה בניו זילנד לקהילה השנייה בגודלה באזור אוקיאניה לאחר הקהילה שבאוסטרליה.
נציגויות דיפלומטיות

ניו זילנד אינה מיוצגת בשווייץ בדרג השגרירות. ניו זילנד מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה. ניו זילנד האמינה את שגרירותה שבברלין, בירת גרמניה הסמוכה, על שווייץ.
שווייץ מיוצגת בניו זילנד בדרג השגרירות באמצעות שגרירות שהיא מחזיקה בוולינגטון, בירת המדינה. שווייץ מיוצגת בניו זילנד גם בדרג הקונסולרי באמצעות קונסוליה רשמית שהיא מחזיקה בעיר אוקלנד.
יחסי ניז'ר–ספרד

| יחסי ניז'ר–ספרד |
| --- | --- |
ניז'ר: ספרד


ניז'ר: ספרד
שטח (בקילומטר רבוע)
1,267,000: 505,370
אוכלוסייה
27,252,903: 47,905,341
תמ"ג (במיליוני דולרים)
16,819: 1,580,695
תמ"ג לנפש (בדולרים)
617: 32,996
משטר
משטר נשיאותי: מונרכיה חוקתית

יחסי ניז'ר–ספרד הם היחסים הדו-צדדיים והדיפלומטיים בין ניז'ר וספרד.
יחסים דיפלומטיים

ספרד מקיימת יחסים דיפלומטיים עם ניז'ר מאז מאי 1965. שגרירות ספרד בניאמיי החלה את פעילותה באוגוסט 2007 והמשרד לשיתוף פעולה טכני נפתח בקיץ 2009.
היחסים הדו-צדדיים טובים מאוד במיוחד בפרקים של דיאלוג ושיתוף פעולה פוליטי, שיתוף פעולה לפיתוח (ניז'ר היא אחת מבין 23 המדינות המועדפות לשיתוף פעולה ספרדי) ושיתוף פעולה בענייני JHA (הגירה בלתי חוקית, הונאה תיעודית, שיתוף פעולה משטרתי, הכשרה).
שיתוף פעולה

אופי העדיפות שיש לניז'ר כיום לשיתוף פעולה ספרדי בא לידי ביטוי בכך שבתוכנית האב IV היא נותרה אחת מתוך 23 מדינות הריכוז של שיתוף הפעולה שלה. במובן זה, חתימת מסמך אימוץ מסגרת ההתאחדות הספרדית-ניז'רית בספטמבר 2014 על ידי שרי החוץ מרגלו ובזום במדריד, פתחה תקופה חדשה של שיתוף פעולה IV לשנת 2016 וכללה את המחויבות של שיתוף הפעולה הספרדי להוצאת יותר מ-20 מיליון אירו בשלוש השנים הללו, סביב שני תחומים עדיפים: פיתוח כפרי וביטחון תזונתי; ותחום הבריאות. התחייבויות אלה עולות בקנה אחד עם סדרי העדיפויות של ממשלת ניז'ר ובאות לידי ביטוי במסגרת השותפות הארצית בהצעת ספרד "לתרום לשיפור ביטחון המזון והתזונה של האוכלוסייה הניז'רית הפגיעה ביותר, מניעת גורמיהם, התערבות בהשפעותיהם ובנייה חוסן ברמה המקומית, הלאומית והאזורית."
נציגויות דיפלומטיות

ניז'ר מחזיקה בספרד שגרירות וקונסוליה במדריד.
ספרד מחזיקה בניז'ר שגרירות בניאמיי.
יחסי ניו זילנד – רוסיה

| יחסי ניו זילנד – רוסיה |
| --- | --- |
ניו זילנד: רוסיה


ניו זילנד: רוסיה
שטח (בקילומטר רבוע)
268,838: 17,098,242
אוכלוסייה
5,223,485: 144,612,532
תמ"ג (במיליוני דולרים)
253,466: 2,021,421
תמ"ג לנפש (בדולרים)
48,524: 13,978
משטר
מונרכיה חוקתית: רפובליקה פדרלית נשיאותית

יחסי ניו זילנד-רוסיה הם יחסי החוץ הדו-צדדיים בין ניו זילנד לפדרציה הרוסית. שתי המדינות חברות ב- APEC.
שר החוץ הניו זילנדי וינסטון פיטרס רוצה להחיות את המשא ומתן המסחרי עם רוסיה. פיטרס אמר לעיתונאים כי ניו זילנד צריכה לסחור יותר עם רוסיה, שהיא יבואנית החלב מספר 2 בעולם והיא אמורה להפוך ליבואנית הבקר מספר 2 בעולם. בשנת 2016 ייבאה רוסיה בשר אדום ניו זילנדי בשווי 24.6 מיליון דולר, רובו כבד בקר (9.5 מיליון דולר), בקר צונן (1.9 מיליון דולר), לבבות בקר (1.6 מיליון דולר) ובשר קפוא (1.4 מיליון דולר).